**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 11 – 2024

 **ΑΜΑΡΟΥΣΙΟΥ Αρ. Πρ.:** 273

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ. &** **Fax:** 2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**Κε Υπουργέ Παιδείας παρά τις φιλότιμες προσπάθειές σας για το αντίθετο η ΑΠΟΧΗ κυμάνθηκε περίπου 70% στην Δ/νση Π. Ε. Β΄ ΑΘΗΝΑΣ**

**Από το 28% του 2022 στο 31,8% το 2024 το ποσοστό συμμετοχής στις ηλεκτρονικές εκλογές «παρωδία» για τα Υ. Σ. των εκπαιδευτικών της 2 – 11 – 2024**

 **Οι εκπαιδευτικοί υπερασπίζονται τα σωματεία τους**

**ΟΙ ΛΑΘΡΟΧΕΙΡΙΕΣ ΚΑΙ ΟΙ ΝΟΘΕΙΕΣ ΤΟΥ ΥΠΑΙΘΑ ΤΟ ΜΟΝΟ ΠΟΥ ΚΑΤΑΦΕΡΑΝ ΕΙΝΑΙ ΝΑ ΜΕΙΩΣΟΥΝ ΕΛΑΧΙΣΤΑ ΤΟ ΤΕΡΑΣΤΙΟ ΠΟΣΟΣΤΟ ΑΠΟΧΗΣ ΣΕ ΣΧΕΣΗ ΜΕ ΤΙΣ ΑΝΤΙΣΤΟΙΧΕΣ ΕΚΛΟΓΕΣ Υ. Σ. ΤΟΥ 2022**

**ΜΕ ΠΛΗΡΗ ΑΔΙΑΦΑΝΕΙΑ ΚΑΙ ΕΝ ΚΡΥΠΤΩ ΠΡΑΓΜΑΤΟΠΟΙΗΘΗΚΑΝ ΟΙ ΗΛΕΚΤΡΟΝΙΚΕΣ «ΕΚΛΟΓΕΣ» – ΠΑΡΩΔΙΑ ΚΑΙ ΣΤΗ Δ/ΝΣΗ Π. Ε. Β΄ ΑΘΗΝΑΣ!**

Με βάση την πρόσκληση του σωματείου μας στα μέλη του να ΑΠΕΧΟΥΝ από τις ηλεκτρονικές ψευτοεκλογές – παρωδία με σαρωτικά ποσοστά αποχής απάντησε και πάλι η μαχόμενη βάση των εκπαιδευτικών στις ηλεκτρονικές ψευτοεκλογές γυρνώντας την πλάτη της τόσο στην κυβέρνηση και το ΥΠΑΙΘΑ και τις αντιεκπαιδευτικές τους πολιτικές, όσο και στην απαράδεκτη απόφαση συμμετοχής της πλειοψηφίας του Δ.Σ. της Δ.Ο.Ε.

**Στην Β΄ Διεύθυνση Π. Ε. Αθήνας σε σύνολο 4. 413 εγγεγραμμένων στις 17:00 το απόγευμα της 2 – 11 – 2024 είχαν ψηφίσει 1.060 εκπαιδευτικοί δηλ. ποσοστό συμμετοχής 24% και αποχής 76% ενώ μετά την τρίωρη παράταση στις 20:00 το βράδυ της 2 – 11 – 2024 είχαν ψηφίσει 1.406 εκπαιδευτικοί δηλ. ποσοστό συμμετοχής 31,8 % και αποχής 68,2%.**

Στις αντίστοιχες ηλεκτρονικές ψευτοεκλογές – παρωδία της 5 – 11 – 2022 στην Β΄ Διεύθυνση Π. Ε. Αθήνας, σε σύνολο 4.289 εγγεγραμμένων στις 17:00 το απόγευμα της 5ης Νοεμβρίου είχαν ψηφίσει 991 για το ΠΥΣΠΕ, για το ΑΠΥΣΠΕ Αττικής 975 και για το ΚΥΣΠΕ 934 δηλαδή η αποχή είχε κυμανθεί στο 76,89% και ύστερα από τρεις ώρες παράτασης της ψηφοφορίας στις 20:00 το βράδυ της 5ης Νοεμβρίου 2022 ανακοινώθηκαν τα τελικά αποτελέσματα των εκλογών για τα Υ. Σ. στην ομώνυμη Διεύθυνση με ποσοστό συμμετοχής 27, 97% και ποσοστό ΑΠΟΧΗΣ 72,03%.

Δε μείναμε έκπληκτοι από τις συνεχείς παρατάσεις της ψηφοφορίας, άλλωστε το ίδιο είχε γίνει αποκλειστικά στη Δ/νση Π. Ε. Β΄ Αθήνας και το 2022 με τον ίδιο Δ/ντή Π. Ε. στη διοίκηση της ομώνυμης Δ/νσης τότε και τώρα που η παράταση δόθηκε για όλες τις Δ/νσεις Πρωτοβάθμιας & Δευτεροβάθμιας Εκπ/σης της χώρας, εφόσον λίγο πριν κλείσει η κάλπη στις 17:00 η συμμετοχή ήταν καταδικαστική τόσο για το ΥΠΑΙΘΑ όσο και για τις παρατάξεις που στήριξαν την απαράδεκτη διαδικασία. Το ποσοστό αποχής έως τις 17.00 δυσαρέστησε τους «εμπλεκόμενους» και το ΥΠΑΙΘΑ γι’ αυτό μεθόδευσαν την τρίωρη παράταση, ενώ ένας ολόκληρος μηχανισμός εκβιασμών και πιέσεων μπήκε σε λειτουργία.

**Δε μπορούν να δεχτούν ότι η συντριπτική πλειοψηφία των εκπαιδευτικών, όπως και το 2022 τους γύρισαν την πλάτη και δε συναίνεσε στα σχέδιά τους για τις διαβλητές και ελεγχόμενες ψευδοεκλογές – παρωδία!**

 Οι «εκλογές» για τα Υ. Σ. των εκπαιδευτικών που έγιναν στις 2 – 11 – 2024 αποτελούν παρωδία εκλογών**,** με πλήρη αδιαφάνεια και διάτρητες – παράνομες διαδικασίες που ενισχύουν το ενδεχόμενο νοθείας των εκλογικών αποτελεσμάτων. **Επιβεβαιώνονται** και με την ίδια τη διαδικασία με την οποία πραγματοποιήθηκαν οι «εκλογές» αυτές **όσα οι δεκάδες Σύλλογοι Εκπ/κών Π. Ε.** **(μέσα στους οποίους και ο Σύλλογος Εκπ/κών Π. Ε. Αμαρουσίου) και οι Ε.Λ.Μ.Ε. με ανακοινώσεις τους καταγγέλλουν όλο αυτό το διάστημα** που η κυβέρνηση και το ΥΠΑΙΘΑ επιχειρούν να περάσουν τις ηλεκτρονικές «εκλογές» με στόχο να αλλοιώσουν και την ίδια την ψήφο των συναδέλφων και να χτυπήσουν τα σωματεία! Τεράστια η ευθύνη των πλειοψηφιών ΔΟΕ και ΟΛΜΕ που συμμετέχουν σ’ αυτές τις «εκλογές» και βάζουν πλάτη σε κυβέρνηση και ΥΠΑΙΘΑ να εφαρμόζουν αντεργατικά τερατουργήματα (ν. Χατζηδάκη και όχι μόνο) σε μια περίοδο μάλιστα που εντείνεται η αντιλαϊκή – αντιεκπαιδευτική πολιτική.

**Η ΝΕΑ ΠΑΝΩΛΕΘΡΙΑ ΤΗΣ ΚΥΒΕΡΝΗΣΗΣ ΚΑΙ ΤΟΥ ΥΠΑΙΘΑ ΣΤΙΣ ΗΛΕΚΤΡΟΝΙΚΕΣ ΨΕΥΤΟΕΚΛΟΓΕΣ – ΠΑΡΩΔΙΑ**

Από τις απανωτές προσφυγές στα **Δικαστήρια**για να κρίνει τις απεργίες μας παράνομες μέχρι την **κατάργηση**της συνδικαλιστικής άδειας για συνελεύσεις, από την αυταρχική επιχείρηση επαναφοράς κι εφαρμογής της αξιολόγησης – **επιθεωρητισμού**κόντρα στις αποφάσεις των Συλλόγων Διδασκόντων και τη θέσπιση εσωτερικών **ιεραρχικών**δομών μες στον Σύλλογο με μέντορες – μικροσυντονιστές μέχρι τις **κάμερες**στην τάξη, από τα **πρότυπα**μέχρι τις προτάσεις για τμήματα «*αρίστων*», από τις κάθε είδους αφόρητες πιέσεις μέχρι την παραπομπή στα πειθαρχικά δεκάδων εκπαιδευτικών για τη συνδικαλιστική τους δράση και την μη αποδοχή της «αξιολόγησής» τους με βάση τις αποφάσεις των συνδικάτων τους, ο σκοπός της (πολιτικής της) κυβέρνησης είναι ένας: ένα πιο αντιδημοκρατικό, **ανελεύθερο**και εν τέλει διαλυμένο δημόσιο σχολείο για να έρθει μετά η «Δημοκρατία της ελεύθερης αγοράς», η δικτατορία δηλ. του ιδιωτικού κέρδους και των πλουσίων.

**Τον ίδιο σκοπό εξυπηρετεί και η «ηλεκτρονική ψηφοφορία»** για τα Υπηρεσιακά Συμβούλια, τροχιοδεικτική βολή των Από Πάνω για τη γενίκευσή της σε σωματεία (νόμος Χατζηδάκη), αυτοδιοίκηση και (γιατί όχι;) βουλευτικές εκλογές.

Όποιος δεν το αντιλαμβάνεται όλο αυτό, όποιος βλέπει το δέντρο του «δικού μας ανθρώπου εκεί μέσα» αντί για το δάσος της πλημμυρίδας που μας πνίγει σιγά – σιγά, λυπούμεθα αλλά  «τυφλός τα τ’ ώτα τον τε νουν τα τ’ όμματ’ εστί».

Πόσο μάλλον όταν η «ψηφοφορία» αυτή δεν συνοδεύεται από στοιχειώδεις προϋποθέσεις, όπως κατάλογο εκλογέων και ψηφισάντων, διαπίστωση ταυτοπροσωπίας, μοναδικότητα ψήφου, μυστικότητα ψήφου, κ.ά.

**Οι ηλεκτρονικές «εκλογές» απονομιμοποιήθηκαν επανειλημμένα από τη βάση του κλάδου το 2020, το 2022 και το 2024. Καλούμε όσους εκλεγούν από αυτή την απαράδεκτη διαδικασία να παραιτηθούν. Καλούμε το ΥΠΑΙΘΑ να ορίσει άμεσα δια ζώσης εκλογές για ανάδειξη γνήσιων αιρετών.**

 **Καλούμε το Δ. Σ. της Δ. Ο. Ε. να αναιρέσει άμεσα την καταστροφική του απόφαση για αποδοχή και συμμετοχή στις ηλεκτρονικές ψευδο-«εκλογές» της 2 – 11 – 2024 διεκδικώντας την άμεση προκήρυξη εκλογών δια ζώσης για τα Υ. Σ. των εκπ/κών και με συμμετοχή όλων των παρατάξεων, ώστε να διαφυλαχθεί ο θεσμός των αιρετών από τον πλήρη ευτελισμό και την απονομιμοποίηση στην οποία οδηγείται ύστερα από τις ηλεκτρονικές ψευδο-«εκλογές» της 2 – 11 – 2024.**

**Το Δ.Σ. του Συλλόγου μας χαιρετίζει τη συντριπτική πλειοψηφία των συναδέλφων που συντάχθηκε με το κάλεσμα του Συλλόγου μας και των Συλλόγων Εκπ/κών Π. Ε. και των ΕΛΜΕ που έδωσαν τη μάχη ενάντια στις ψευτοεκλογές – παρωδία της χειραγώγησης και διάλυσης των σωματείων μας.**

Από την πλευρά μας **θα συνεχίσουμε τον αγώνα για ελεύθερες δημοκρατικές δια ζώσης εκλογές**, για το δικαίωμα οι εκπαιδευτικοί να ψηφίζουν αυτό που θέλουν **μυστικά, καθολικά, μοναδικά, άφοβα.**

**ΑΠΑΝΤΑΜΕ ΣΥΛΛΟΓΙΚΑ ΜΕ ΤΗ ΜΑΖΙΚΗ ΜΑΣ ΣΥΜΜΕΤΟΧΗ ΣΤΗΝ ΠΑΝΕΡΓΑΤΙΚΗ – ΠΑΝΥΠΑΛΛΗΛΙΚΗ ΑΠΕΡΓΙΑ ΣΤΙΣ 20 ΝΟΕΜΒΡΗ 2024**

